CELEX: 32009R0537
Language: ro
Date: 2009-06-19 00:00:00
Title: Regulamentul (CE) nr. 537/2009 al Comisiei din 19 iunie 2009 de modificare a Regulamentului (CE) nr. 1235/2008, în ceea ce privește lista țărilor terțe din care trebuie să provină anumite produse agricole obținute prin metode de producție ecologică pentru a putea fi comercializate în Comunitate (Text cu relevanță pentru SEE)

20.6.2009   
            
            
               RO
            
            
               Jurnalul Oficial al Uniunii Europene
            
            
               L 159/6
            
         
      REGULAMENTUL (CE) NR. 537/2009 AL COMISIEI
   
   din 19 iunie 2009
   de modificare a Regulamentului (CE) nr. 1235/2008, în ceea ce privește lista țărilor terțe din care trebuie să provină anumite produse agricole obținute prin metode de producție ecologică pentru a putea fi comercializate în Comunitate
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatul (2),
   întrucât:
   
               (1)
            
            
               În conformitate cu Regulamentul (CE) nr. 834/2007, anexa III la Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (2) a instituit o listă a țărilor terțe ale căror sisteme de producție și măsuri de control pentru producția ecologică sunt recunoscute ca echivalente. Având în vedere noile cereri, precum și informațiile primite de Comisie din partea țărilor terțe de la ultima publicare a listei, anumite modificări ar trebui luate în considerare și adăugate sau introduse în listă.
            
         
               (2)
            
            
               Autoritățile din Australia și Costa Rica au solicitat Comisiei includerea unui nou organism de control și certificare. Autoritățile din Australia și Costa Rica au furnizat Comisiei garanțiile necesare în sensul respectării de către noile organisme de control și certificare a criteriilor stabilite la articolul 8 alineatul (2) din Regulamentul (CE) nr. 1235/2008.
            
         
               (3)
            
            
               La 30 iunie 2009 expiră data-limită de includere a Indiei pe lista prevăzută în anexa III la Regulamentul (CE) nr. 1235/2008. Pentru a evita întreruperea schimburilor comerciale, este necesar să se prelungească includerea Indiei în lista respectivă pentru o nouă perioadă. Autoritățile din India au solicitat Comisiei includerea a patru noi organisme de control și certificare. Autoritățile din India au furnizat Comisiei garanțiile necesare în sensul respectării de către noile organisme de control și certificare a criteriilor stabilite la articolul 8 alineatul (2) din Regulamentul (CE) nr. 1235/2008. Autoritățile din India au informat Comisia cu privire la modificarea denumirii unui organism de control.
            
         
               (4)
            
            
               Autoritățile din Israel au informat Comisia cu privire la modificarea denumirii unui organism de control.
            
         
               (5)
            
            
               În prezent, anumite produse agricole importate din Tunisia sunt comercializate în Comunitate în conformitate cu dispozițiile tranzitorii prevăzute la articolul 19 din Regulamentul (CE) nr. 1235/2008. Tunisia a transmis Comisiei o cerere de includere în lista prevăzută în anexa III la respectivul regulament. Tunisia a transmis informațiile necesare în conformitate cu articolele 7 și 8 din regulamentul menționat. Din examinarea acestor informații și din discuțiile purtate cu autoritățile din Tunisia rezultă că normele privind producția și controlul produselor agricole în țara respectivă sunt echivalente cu cele stabilite prin Regulamentul (CE) nr. 834/2007. Comisia a efectuat un control la fața locului privind normele de producție și măsurile de control aplicate efectiv în Tunisia, în conformitate cu articolul 33 alineatul (2) din Regulamentul (CE) nr. 834/2007.
            
         
               (6)
            
            
               Prin urmare, Regulamentul (CE) nr. 1235/2008 trebuie modificat în consecință.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului de reglementare pentru producția ecologică,
            
         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1235/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 iunie 2009.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 189, 20.7.2007, p. 1.
   
      (2)  JO L 334, 12.12.2008, p. 25.
   
      ANEXĂ
      Anexa III la Regulamentul (CE) nr. 1235/2008 se modifică după cum urmează:
      
                  1.
               
               
                  La punctul 5 din textul referitor la Australia se adaugă următoarea liniuță:
                  
                              „—
                           
                           
                              AUS-QUAL Pty Ltd, www.ausqual.com.au”.
                           
                        
            
                  2.
               
               
                  La punctul 5 din textul referitor la Costa Rica se adaugă următoarea liniuță:
                  
                              „—
                           
                           
                              Control Union Certifications, www.cuperu.com”.
                           
                        
            
                  3.
               
               
                  Textul referitor la India se modifică după cum urmează:
                  
                              (a)
                           
                           
                              punctul 5 se înlocuiește cu următorul text:
                              
                                          „—
                                       
                                       
                                          Aditi Organic Certifications Pvt. Ltd, www.aditicert.net
                                       
                                    
                                          —
                                       
                                       
                                          APOF Organic Certification Agency (AOCA), www.aoca.in
                                       
                                    
                                          —
                                       
                                       
                                          Bureau Veritas Certification India Pvt. Ltd, www.bureauveritas.co.in
                                       
                                    
                                          —
                                       
                                       
                                          Control Union Certifications, www.controlunion.com
                                       
                                    
                                          —
                                       
                                       
                                          ECOCERT India Private Limited, www.ecocert.in
                                       
                                    
                                          —
                                       
                                       
                                          Food Cert India Pvt. Ltd, www.foodcert.in
                                       
                                    
                                          —
                                       
                                       
                                          IMO Control Private Limited, www.imo.ch
                                       
                                    
                                          —
                                       
                                       
                                          Indian Organic Certification Agency (Indocert), www.indocert.org
                                       
                                    
                                          —
                                       
                                       
                                          ISCOP (Indian Society for Certification of Organic products), www.iscoporganiccertification.com
                                       
                                    
                                          —
                                       
                                       
                                          Lacon Quality Certification Pvt. Ltd, www.laconindia.com
                                       
                                    
                                          —
                                       
                                       
                                          Natural Organic Certification Association, www.nocaindia.com
                                       
                                    
                                          —
                                       
                                       
                                          OneCert Asia Agri Certification private Limited, www.onecertasia.in
                                       
                                    
                                          —
                                       
                                       
                                          SGS India Pvt. Ltd, www.in.sgs.com
                                       
                                    
                                          —
                                       
                                       
                                          Uttaranchal State Organic Certification Agency (USOCA), www.organicuttarakhand.org/products_certification.htm
                                       
                                    
                                          —
                                       
                                       
                                          Vedic Organic certification Agency, www.vediccertification.com
                                       
                                    
                                          —
                                       
                                       
                                          Rajasthan Organic Certification Agency (ROCA), http://www.rajasthankrishi.gov.in/Departments/SeedCert/index_eng.asp”;
                                       
                                    
                        
                              (b)
                           
                           
                              la punctul 7, „2009” se înlocuiește cu „2014”.
                           
                        
            
                  4.
               
               
                  La punctul 5 din textul referitor la Israel, a patra liniuță se înlocuiește cu următorul text:
                  
                              „—
                           
                           
                              Secal Israel Inspection and certification, www.skal.co.il”.
                           
                        
            
                  5.
               
               
                  După textul referitor la Elveția se inserează următorul text:
                  „TUNISIA
                  1.   Categorii de produse: 
                  
                              (a)
                           
                           
                              produse vegetale neprelucrate, precum și resurse pentru reproducere sau propagare vegetativă și semințe pentru cultivare;
                           
                        
                              (b)
                           
                           
                              produse agricole prelucrate destinate consumului alimentar compuse în principal din unul sau mai multe ingrediente de origine vegetală.
                           
                        2.   Originea: produse din categoria 1(a) și ingrediente obținute prin metode de producție ecologică din componența produselor din categoria 1(b) care au fost cultivate în Tunisia.
                  3.   Standarde de producție: Legea nr. 99-30 din 5 aprilie 1999 privind agricultura ecologică; Decretul ministrului agriculturii din 28 februarie 2001 de aprobare a caietului de sarcini standard pentru producția vegetală obținută prin metode ecologice.
                  4.   Autoritate competentă: Direction générale de la Production Agricole, www.agriportail.tn
                  5.   Organisme de control: 
                  
                              —
                           
                           
                              Ecocert SA en Tunisie, www.ecocert.com
                           
                        
                              —
                           
                           
                              Istituto Mediterraneo di Certificazione IMC, www.imcert.it
                           
                        
                              —
                           
                           
                              BCS, www.bcs-oeko.com
                           
                        
                              —
                           
                           
                              Lacon, www.lacon-institute.com
                           
                        6.   Organisme care eliberează certificate: aceleași organisme ca la punctul 5
                  7.   Data limită de includere: 30 iunie 2012”.